57. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 172 της 12/20 Μαρτ. 1969 (ΦΕΚ Α΄51) Περί υπαγωγής του προσωπικού των αναγνωρισθέντων ως ισοτίμων προς τα Δημόσια Σχολείων εις τα «Ταμείον Αρωγής Υπαλλήλων αρμοδιότητος Υπουργείου Εθνικής Παιδείας και Θρησκευμάτων», «Ταμείον Προνοίας Δημοσίων Υπαλλήλων» και «Μετοχικόν Ταμείον Πολιτικών Υπαλλήλων». (Διορθ. Ημαρ. ΦΕΚ Α΄58 της 4 Απρ. 1969). Τα κατωτέρω άρθρ. 1, 2, 3 παρ. 1, 4 και 5 κωδικοποιήθηκαν από το Π.Δ. 422/27 Μαρτ.-4 Μαΐου 1981, ΦΕΚ Α΄114, (κατωτ. αριθ. 89). Λαβόντες υπ’ όψιν: 1)Το άρθρον μόνον του Α.Ν. 338/1968 «περί υπαγωγής και συμμετοχής εις το Μετοχικόν Ταμείον Πολιτικών Υπαλλήλων, Ταμείον Προνοίας Δημ. Υπαλλήλων κλπ. του προσωπικού Σχολείων εν τω Κράτει αναγνωρισθέντων ως ισοτίμων προς τα Δημόσια κλπ.» (ΦΕΚ τεύχ. Α΄ 63/68). 2)Την παρ. 7 του άρθρ. 36 του υπ’ αριθ. 1/1968 Ν.Δ/τος «περί Υπουργικού Συμβουλίου και Υπουργείων» (ΦΕΚ τεύχ. Α΄270/1968). 3)Την υπ’ αριθ. 168/1969 γνωμοδότησιν του Συμβουλίου της Επικρατείας προτάσει των Ημετέρων επί της Εθνικής Παιδείας και Θρησκευμάτων, Οικονομικών και Κοινωνικών Υπηρεσιών Υπουργών, απεφασίσαμεν και διατάσσομεν: Άρθρ.1.-Από της ισχύος του παρόντος Δ/τος άπαν το τελούν εν ενεργεία κατά την δημοσίευσιν αυτού ή εφ’ εξής διοριζόμενον διδακτικόν και διοικητικόν προσωπικόν των εν τω Κράτει λειτουργούντων Σχολείων, των ανεγνωρισμένων ή αναγνωριζομένων ως ισοτίμων προς τα Δημόσια, υπάγεται αυτοδικαίως εις την υποχρεωστικήν ασφάλισιν των: «Ταμείου Αρωγής Υπαλλήλων αρμοδιότητος Υπουργείου Εθνικής Παιδείας και Θρησκευμάτων», «Ταμείου Προνοίας Δημοσίων Υπαλλήλων» και «Μετοχικού Ταμείου Πολιτικών Υπαλλήλων». Επί της ασφαλίσεως ταύτης εφαρμόζονται αναλόγως άπασαι αι ισχύουσαι εφ’ εκάστου των ως άνω Ταμείων διατάξεις της κειμένης νομοθεσίας, εφ’ όσον δεν ορίζεται άλλως εν τω παρόντι Δ/τι. Άρθρ.2.-Η υποχρέωσις καταβολής εκάστω Ταμείω των νενομισμένων εισφορών υπό των κατά το παρόν Δ/γμα ασφαλιζομένων, άρχεται επί μεν των ήδη υπηρετούντων, από της ισχύος του παρόντος, επί δε των εφ’ εξής διοριζομένων από του διορισμού ή της καθ’ οιονδήποτε τρόπον προσλήψεώς των, παρά τινι των εν άρθρ. 1 του παρόντος Σχολείων και της εξ αυτού μισθοδοσίας. Άρθρ.3.-1.Ως προϋπηρεσία των περί ών το παρόν Δ/μα προσώπων, δυναμένη να τύχη υποχρεωτικής αναγνωρίσεως, λογίζεται η κατά τας διατάξεις του άρθρ. 2 παρ. 1 περίπτ. α΄ του Α.Ν. 1854/1951 και της παρ. 1 του μόνου άρθρου του Α.Ν. 339/1968 αναγνωριζομένη ως δημοσία συντάξιμος, ως και πάσα ετέρα τοιαύτη, προβλεπομένη υπό των εφ’ εκάστου Ταμείου ισχυουσών διατάξεων. 2.Η δια την, κατά την προηγουμένην παράγραφον του παρόντος άρθρου, αναγνώρισιν πλασματικού χρόνου ασφαλίσεως καταβλητέα υπό του ησφαλισμένου εισφορά ορίζεται ως ακολούθως: Α.Επί του «Ταμείου Αρωγής Υπαλλήλων αρμοδιότητος Υπουργείου Εθνικής Παιδείας και Θρησκευμάτων»: «Δια τον καθορισμόν της εισφοράς του προς εξαγοράν χρόνου υπηρεσίας, τόσον του προ της ιδρύσεως του Ταμείου, όσον και του μετά την ίδρυσιν αυτού διανυθέντος, και του τρόπου καταβολής ταύτης, εφαρμόζονται αι διατάξεις της παρ. 1 του άρθρ. 8 του Β.Δ. 92/1960 ως, τροποποιηθείσα, αντικατεστάθη δια της παρ. 1 του άρθρ. 7 του υπ’ αριθ. 397/1966 Β.Δ/τος». Η περίπτ. Α αντικατεστάθη ως άνω, δια του άρθρ. 1 του Β.Δ. 306 της 3/16 Μαΐου 1972 (ΦΕΚ Α΄70). Δια του άρθρ. 8 παρ. 1 Β.Δ. 92/1960 είχεν αντικατασταθή η παρ. 1 του άρθρ. 9 Β.Δ. 22/23 Αυγ. 1952 (ανωτ. σελ. 88,01). Β.Επί του «Ταμείου Προνοίας Δημοσίων Υπαλλήλων»: α)Δια τον χρόνον τον προ της αναγνωρίσεως της ισοτιμίας του σχολείου, παρ’ ώ υπηρετεί ή υπηρέτησεν ο ησφαλισμένος και μέχρις αυτής εις ποσοστόν τοις εκατόν δι’ έκαστον προσμετρούμενον μήνα, υπολογιζόμενον συμφώνως προς την διέπουσαν το Ταμείον τούτο νομοθεσίαν, επί του μισθού του μηνός του προηγουμένου της υποβολής της εν παρ. 3 του παρόντος άρθρου αιτήσεως. β)Δια τον από της ως άνω αναγνωρίσεως και μέχρι της ισχύος του παρόντος χρόνον, εις το δυνάμει των διεπουσών το Ταμείον διατάξεων ισχύσαν κατά καιρούς ποσοστόν εισφοράς επί του εκάστοτε μισθού των προσμετρουμένων μηνών, εντόκως προς 4% από της λήξεως εκάστου τούτων και μέχρι της υποβολής της αυτής αιτήσεως. Γ.Επί του «Μετοχικού Ταμείου Πολιτικών Υπαλλήλων» εις ποσοστόν 2% δι’ έκαστον προσμετρούμενον μήνα, πλέον προσθέτου ισοπόσου, δια τους μήνας Ιανουάριον και Ιούλιον εκάστου έτους, κρατήσεως, υπολογιζόμενον επί του μισθού μετά των επ’ αυτού επιδομάτων του μηνός του προηγουμένου της υποβολής της εν παρ. 3 του παρόντος άρθρου αιτήσεως. 3.Η αναγνώρισις του κατά το παρόν άρθρον πλασματικού χρόνου ασφαλίσεως χωρεί επί τη αιτήσει του ησφαλισμένου, υποβαλλομένη εις το οικείον Ταμείον, το βραδύτερον μέχρι της εκ της υπηρεσίας οριστικής πραγματικής εξόδου αυτού. 4.Η εκ της αναγνωρίσεως πραγματικούχρόνου ασφαλίσεως οφειλή του ησφαλισμένου καταβάλλεται, εις ατόκους μηνιαίας δόσεις, οριζομένας υπό του  Διοικητικού  Συμβουλίου του Ταμείου, κεχωρισμένως δι’ έκαστον ησφαλισμένον, αναλόγως του ύψους της οφειλής, δια παρακρατήσεως εκ των αποδοχών αυτού και μέχρι πλήρους εξοφλήσεως. (Αντί για τη σελ. 457) Σελ. 457(α) Τεύχος Δ123-Σελ. 53 Μετοχικό Ταμείο Πολιτικών Υπαλλήλων 2.Θ.α.57 Ειδικώς, προκειμένου περί οφειλής προς τα: «Ταμείον Προνοίας Δημοσίων Υπαλλήλων» και «Μετοχικόν Ταμείον Πολιτικών Υπαλλήλων» εκ της εξαγοράς προϋπηρεσίας, και επί τω τέλει εξοφλήσεως αυτής, η κεκανονισμένη μηνιαία προς έκαστον τούτων εισφορά ενεργείται, από της πρώτης του επομένου της υποβολής της εν παρ. 3 του παρόντος άρθρου αιτήσεως μηνός, εις το τριπλάσιον. «Αι διατάξεις της παραγράφου ταύτης δεν εφαρμόζονται δια την καταβολήν της ανωτέρω εισφοράς εις το Ταμείον Αρωγής Υπαλλήλων αρμοδιότητος του Υπουργείου Εθνικής Παιδείας και Θρησκευμάτων». Το εντός « » εδάφιον προσετέθη ως άνω, δια του άρθρ. 2 του Β.Δ. 306 της 3/16 Μαΐου 1972 (ΦΕΚ Α΄70). 5.Προς την κατά τας προηγουμένας παραγράφους του παρόντος άρθρου οφειλήν εκάστου ησφαλισμένου, συμψηφίζεται πάν ποσόν, περιελθόν εις έκαστον Ταμείον εκ μεταφοράς παρά του Ι.Κ.Α. μέρους των καταβληθεισών τούτω υπό του ησφαλισμένου εισφορών κλάδου συντάξεως. 6.Εάν ο ησφαλισμένος αποχωρήση της υπηρεσίας, λόγω συνταξιοδοτήσεως, προ της ολοσχερούς εξοφλήσεως των κατά την παρ. 2 του παρόντος άρθρου υποχρεώσεων προς έκαστον των εν αυτή αναφερομένων Ταμείων, το απομένον χρεωστικόν υπόλοιπον εξοφλείται ως ακολούθως: Προκειμένου περί του υπό στοιχ. Α΄ Ταμείου, κατ’ ανάλογον εφαρμογήν των διατάξεων του άρθρ. 9 του από 22/23 Αυγ. 1952 Β.Δ/τος ως τούτο, τροποποιηθέν, αντικατεστάθη υπό του άρθρ. 8 του από 26 Ιουλ./10 Αυγ. 1955 ομοίου, δια συμψηφισμού προς το υπ’ αυτού παρεχόμενον περιοδικόν βοήθημα ή παρακρατήσεως εκ του υπό του Ταμείου Προνοίας απονεμομένου τω ησφαλισμένω εφ’ άπαξ χρηματικού βοηθήματος .  προκειμένου περί του υπό στοιχ. Β΄ Ταμείου εκ του εφ’ άπαξ απονεμομένου υπ’ αυτού βοηθήματος .  και προκειμένου περί του υπό στοιχ. Γ΄ Ταμείου εκ των υπό τούτου χορηγουμένων τω ησφαλισμένω μερισμάτων. Άρθρ. 4.-Η απόδοσις των δυνάμει του παρόντος Δ/τος εισφορών παντός είδους τελείται επιμελεία και ευθύνη του ενεργούντος την καταβολήν της μισθοδοσίας του προσωπικού του Σχολείου, επί μεν του «Ταμείου Αρωγής Υπαλλήλων αρμοδιότητος Υπουργείου Εθνικής Παιδείας και Θρησκευμάτων», κατά τας οικείας περί αυτού διατάξεις, επί δε των λοιπών εν τω παρόντι αναφερομένων Ταμείων, κατά μήνα, εντός του πρώτου πενθημέρου εκάστου  Σελ. 458(α) Τεύχος Δ123-Σελ. 54 μηνός, δια καταθέσεως του συνολικού ποσού των εισφορών παρά τη Εθνική Τραπέζη της Ελλάδος, εις πίστωσιν του παρ’ αυτή λογαριασμού εκάστου Ταμείου, προς ο δέον, μετά την κατάθεσιν, να διαβιβάζηται, η ετέρα των επί ταύτη διπλοτύπων αποδείξεων μετά καταστάσεως, εμφαινούσης το ονοματεπώνυμον, τον βαθμόν, τον βασικόν μισθόν, τα επιδόματα και το ποσόν της εισφοράς εκάστου ησφαλισμένου. Άρθρ. 5.-Ως μισθός, δια τον υπολογισμόν των ποσοστών των δυνάμει του παρόντος Δ/τος καταβλητέων εισφορών πάσης φύσεως προς τα οικεία Ταμεία υπό των κατ’ αυτό ασφαλιζομένων, λογίζεται ο κατά Νόμον εκάστοτε προσήκων εις τους εν δημοσία υπαλληλική ιεραρχία, συμφώνως ταις κειμέναις διατάξεσιν, αντιστοίχως εκάστοτε βαθμούς τούτων. 